《与陈刚父论诗》
宋代·曾由基

少陵久矣跨鲸游，近说西江沸不休。
双井发源注南海，百川分不失东流。
君怀正印高悬眼，我抉玄关笑点头。
半世工夫缘底事，旁人却作寺闲求。

作者简介：曾由基，字朝伯，号兰墅，三山（今福建福州）人。曾仕宦临安，与陈鉴之（刚父）有交。有《兰墅集》、《兰墅续稿》，已佚。陈起收其诗入《江湖后集》。事见集中有关各诗。　曾由基诗，据《江湖后集》等书所录，编为一卷。